Након тога окрећу се на Брута и Касија који су побјегли на исток, а што доводи до тзв. Ослободилачког грађанског рата. Код Филипа, у Грчкој, Антоније и Октавијан су побиједили војску републиканаца, а Брут и Касије извршавају самоубиство, 42. п. н. е.. Октавијан се враћа у Рим, а Антоније одлази у Египат, гдје склапа, прво формални, а потом и лични (интимни) савез с краљицом Клеопатром, бившом љубавницом Јулија Цезара и мајком његова сина Цезариона. Управљање римским провинцијама дијели се на начин да Октавијану припада Запад, а Антонију Исток.